|  |  |
| --- | --- |
| **ИЗВЕЩЕНИЕ** | 1. **Сыктывкарса прокуратура**
2. **Канму нимсянь мыждысьяслы А.А. Егоровлы,**
3. **Я.Е. Журбенколы, А.С. Соколовлы**

Коммунистическӧй ул., 23 к., Сыктывкар, КР, 1670001. **КР Россияса УФСИН СИЗО-1 ФКУ начальниклы**
2. да мыждӧмаяс
3. **1991 вося 05.08 лунӧ чужӧм Василий Сергеевич Колупаевлы**
4. **1980 вося 12.04 лунӧ чужӧм Антон Алексеевич Кетовлы**
5. сетӧм могысь
6. Вылыс Чов п., 99 к., Сыктывкар, КР, 167028

**Мыждӧм Артем Сергеевич Мишаринлы**-Космонавт ул., 9 к., 24 патера, Сыктывкар, КР, 1670001. **АК-адвокат Л.В. Коноваловлы**
2. -Кутузов ул., 5 к., 138 патера, Сыктывкар, КР, 167000
3. **«Фемида» АК адвокат Е.Л. Осиповалы**
4. -Карл Маркс ул., 197 к., 218 офис, Сыктывкар, КР, 167000
5. **«Кредо» АК адвокат А.В. Масленниковлы**
6. -Сӧветскӧй ул., 1 к., 1 офис, Сыктывкар, КР, 167000
7. **Потерпевшӧй Оксана Константиновна Лавриклы**
8. -Морозов ул., 45 к., 69 патера, Сыктывкар, КР, 167000

**«Коми Республикаса войтырлӧн ёртасян керка» КР КАУ директор****Г.Ф. Хатанзейскийлы**-Ленин ул., 74 стр., Сыктывкар, КР, 167000**perevod@fu-lab.ru** |

Коми Республикаса Медвылыс ёрд юӧртӧ Тіянлы, мый **В.С. Колупаев серти**, кодӧс мыждӧма РФ УК 33 ст. 3 ю., 167 ст. 2 ю. серти, **А.А. Кетов серти**, кодӧс мыждӧма РФ УК 167 ст. 2 ю. серти, **А.С. Мишарин серти**, кодӧс мыждӧма РФ УК 167 ст. 2 ю. серти **уголовнӧй делӧсӧ**, **мый воис** Коми Республикаын Сыктывкарлӧн карса ёрдлӧн 2023 во ӧшым тӧлысь 14 лунся **приговор вылӧ мыждӧм В.С. Колупаевлӧн, А.А. Кетовлӧн, мыждӧм А.С. Мишаринлысь интересъяссӧ дорйӧм могысь адвокат А.В. Масленниковлӧн апелляционнӧй норасьӧмъясӧн**, процессуальнӧй издержкаяс перйӧм йылысь Сыктывкарлӧн карса ёрдлӧн 2023 во ӧшым тӧлысь 14 лунся **шуӧм вылӧ мыждӧм А.А. Кетовлӧн апелляционнӧй норасьӧмӧн**, индӧма Коми Республикаса Медвылыс ёрдлӧн апелляционнӧй тшупӧдын **2024 вося косму тӧлысь 02 лунӧ 14 час 15 минутсянь** Сыктывкар, Д. Каликова ул., 22 к. инпас серти видлалӧм вылӧ.

Ёрдлӧн заседание вылӧ локтӧм йӧзыс ёрдлӧн заседание заводитчытӧдз 10-15 минутӧн водзджык пасйысьӧны 5 кабинетын.

Содтӧд: став инпас серти апелляционнӧй тшупӧда ёрдлысь заседаниесӧ индӧм йылысь шуӧмлӧн копия, мыждӧмаяслы гижсьӧг.

Ёрдса секретар- О.Н. Кондратьева

Апелляционнӧй тшупӧда ёрдлысь заседаниесӧ индӧм йылысь

ШУӦМ

Сыктывкар 2024 вося рака тӧлысь 11 лун

Коми Республикалӧн Медвылыс ёрдса ёрдысь Л.С. Сивков **1991 вося 05.08** лунӧ чужӧм **Василий Сергеевич Колупаев**, **1980 вося 12.04** лунӧ чужӧм **Антон Алексеевич Кетов**, **1986 вося 03.06** лунӧ чужӧм **Артем Сергеевич Мишарин** серти уголовнӧй делӧса материалъяссӧ туялӧм бӧрын, мый воӧма Коми Республикаын Сыктывкарлӧн карса ёрдлӧн 2023 во 12.14 лунся приговор вылӧ мыждӧм **А.А. Кетовлӧн, В.С. Колупаевлӧн, адвокат А.В. Масленниковлӧн** (мыждӧм А.С. Мишаринлысь интересъяссӧ дорйӧм могысь) апелляционнӧй норасьӧмъясӧн; процессуальнӧй издержкаяс перйӧм йылысь Коми Республикаын Сыктывкарлӧн карса ёрдлӧн 2023 во 12.14 лунся шуӧм вылӧ **мыждӧм А.А. Кетовлӧн** апелляционнӧй норасьӧмӧн,

УРЧИТІС:

Коми Республикаын Сыктывкарлӧн карса ёрдлӧн 2023 во 12.14 лунся приговорӧн:

- В.С. Колупаевӧс мыждӧма РФ УК 33 ст. 3 ю., 167 ст. 2 ю. серти 2 во вылӧ вӧля мырддьӧмӧн мыж вештан стрӧг режима колонияын мыжсӧ вештӧмӧн;

- А.А. Кетовӧс мыждӧма РФ УК 167 ст. 2 ю. серти 1 во 9 тӧлысь вылӧ вӧля мырддьӧмӧн мыж вештан стрӧг режима колонияын мыжсӧ вештӧмӧн;

- А.С. Мишаринӧс мыждӧма РФ УК 167 ст. 2 ю. серти 1 во 6 тӧлысь вылӧ вӧля мырддьӧмӧн мыж вештан ӧтувъя режима колонияын мыжсӧ вештӧмӧн.

Таысь кындзи, Коми Республикаын Сыктывкарлӧн карса ёрдлӧн 2023 во 12.14 лунся шуӧмӧн мыждӧм А.А. Кетовлысь да А.С. Мишаринлысь перйӧма мыждӧмаяслысь интересъяс дорйӧм могысь адвокатъяс Е.Л. Осиповалӧн да А.В Масленниковлӧн участвуйтӧмысь процессуальнӧй издержкаяс.

Норасьӧм сетысь колана субъектъяс апелляционнӧй норасьӧмъяссӧ сетӧмаӧсь апелляционнӧй норасьӧмъяс сетан пӧрадок да кадколастъяс серти РФ УПК 389.2-389.4, 389.6 ст. положениеясӧ кутчысьӧмӧн.

Коми Республикаын Сыктывкарлӧн карса ёрдлӧн 2023 во 12.14 лунся шуӧм вылӧ мыждӧм А.А. Кетовлӧн апелляционнӧй норасьӧм вылӧ воисны мыждӧм В.С. Колупаевсянь паныд кывъяс.

Медводдза тшупӧда ёрд збыльмӧдӧма РФ УПК 389.7 ст. корӧмъяссӧ.

РФ УПК 30 ст. 3 ю. 2 п., 241 ст. серти Коми Республикаын Сыктывкарлӧн карса ёрдлӧн приговор вылӧ да Коми Республикаын Сыктывкарлӧн карса ёрдлӧн шуӧм вылӧ апелляционнӧй норасьӧмъяссӧ колӧ видлавны ёрдлӧн восьса заседание дырйи Коми Республикалӧн Медвылыс ёрдса ёрдысьлы ӧтнаслы.

Мыждӧм В.С. Колупаев пукалӧ Коми Республикаын Россияса УФСИН СИЗО-1 ФКУ-ын, сійӧ ходатайствуйтӧ апелляционнӧй тшупӧда ёрдлӧн ёрд заседаниеын аслас участвуйтӧм йылысь, ӧткажитчӧ дорйысьлӧн участвуйтӧмысь абу материальнӧй помкаяс вӧсна (6 т. 159, 161 д.л.). Делӧ серти збыльвывса лоӧмторъяссӧ тӧд вылын кутӧмӧн ёрд лыддьӧ, мый В.С. Колупаевлы колӧ индыны ёрдлӧн индӧм серти дорйысьӧс.

Мыждӧм А.А. Кетов пукалӧ Коми Республикаын Россияса УФСИН СИЗО-1 ФКУ-ын, сійӧ ходатайствуйтӧ апелляционнӧй тшупӧда ёрдлӧн ёрд заседаниеын аслас участвуйтӧм йылысь, ӧткажитчӧ дорйысьлӧн участвуйтӧмысь абу материальнӧй помкаяс вӧсна (6 т. 162, 164 д.л.). Делӧ серти збыльвывса лоӧмторъяссӧ да мыждӧм морт йылысь мыччӧдъяссӧ тӧд вылын кутӧмӧн ёрд оз аддзы дорйысьлӧн быть участвуйтӧм вылӧ подувъяссӧ.

Мыждӧм А.С. Мишаринӧс 2024 во 02.14 лунӧ мездӧма мыж вештӧм бӧрын да сійӧ олӧ оланін серти, 2024 во 12.14 лунся заявлениеяс серти сійӧ ходатайствуйтӧ апелляционнӧй тшупӧда ёрдлӧн ёрд заседаниеын аслас участвуйтӧм йылысь, ӧткажитчӧ дорйысьлӧн участвуйтӧмысь абу материальнӧй помкаяс вӧсна (6 т. 165, 167 д.л.). Делӧ серти збыльвывса лоӧмторъяссӧ да мыждӧм морт йылысь мыччӧдъяссӧ тӧд вылын кутӧмӧн ёрд оз аддзы дорйысьлӧн быть участвуйтӧм вылӧ подувъяссӧ.

3254 №-а мынтысян поручениесӧ уголовнӧй делӧ дорӧ содтӧм да туялӧм йылысь мыждӧм В.С. Колупаевлысь ходатайствосӧ апелляционнӧй тшупӧда ёрд лыддьӧ кадысь водз сетӧмаӧн, кутшӧмӧс колӧ решитны апелляционнӧй тшупӧда ёрдӧн делӧ видлалігӧн.

Мукӧд ходатайство да заявление, кутшӧмъясӧс колӧ решитны апелляционнӧй тшупӧда ёрдлӧн заседание кежлӧ дасьтысигӧн да сійӧс индігӧн, ёрдӧн видлалӧмын участвуйтысьяссянь эз во.

Гижӧмтор подув вылын да Россия Федерацияса Уголовно-процессуальнӧй Кодекслӧн 389.11 ст. вылӧ мыджсьӧмӧн,

ШУИС:

Индыны Коми Республикаын Сыктывкарлӧн карса ёрдлӧн 2023 во 12.14 лунся приговор вылӧ мыждӧм А.А. Кетовлӧн, В.С. Колупаевлӧн, адвокат А.В. Масленниковлӧн (мыждӧм А.С. Мишаринлысь интересъяссӧ дорйӧм могысь) апелляционнӧй норасьӧмъяс серти; процессуальнӧй издержкаяс перйӧм йылысь Коми Республикаын Сыктывкарлӧн карса ёрдлӧн 2023 во 12.14 лунся шуӧм вылӧ мыждӧм А.А. Кетовлӧн апелляционнӧй норасьӧм серти ёрдлысь восьса заседаниесӧ

**2024 вося косму тӧлысь 02 лунӧ 14 час 15 минутӧ** Коми Республикаса Медвылыс ёрдлӧн татшӧм инпас серти жырйын: Сыктывкар, Домна Каликова ул., 22 к., 5 каб.

Уголовнӧй делӧсӧ видлавны ёрдлӧн восьса заседание дырйи Коми Республикалӧн Медвылыс ёрдса ёрдысьлы ӧтнаслы.

Могмӧдны апелляционнӧй тшупӧда ёрдӧн апелляционнӧй норасьӧмъяс видлалӧмын участвуйтӧм йылысь мыждӧм А.А. Кетовлысь, В.С. Колупаевлысь ходатайствояссӧ, могмӧдны ёрдлӧн заседаниеын налысь участвуйтӧмсӧ видеоконференц-связь системаяс отсӧгӧн.

Шуӧмлысь копиясӧ ыстыны Коми Республикаын Россияса УФСИН СИЗО-1 ФКУ начальниклы, медым могмӧдны мыждӧм А.А. Кетовлысь, В.С. Колупаевлысь ёрдлӧн заседаниеын участвуйтӧмсӧ.

Ёрдлӧн заседание вылӧ корны прокурорӧс, индӧм адвокатӧс да «Коми Республикаса войтырлӧн ёртасян керка» КР КАУ Канму нимсянь вуджӧдчан бюроысь коми кывсянь вуджӧдчысьӧс – мыждӧм В.С. Колупаевлӧн интересъясын.

Ёрдлӧн заседание йылысь юӧртны Сыктывкарса прокурорлы, потерпевшӧй О.К. Лавриклы, мыждӧм В.С. Колупаевлы, А.А. Кетовлы, А.С. Мишаринлы да найӧс дорйысьяс – адвокатъяс А.В. Масленниковлы, Л.В. Коноваловлы, Е.Л. Осиповалы индӧм йӧзлы тайӧ шуӧмлысь копиясӧ ыстӧмӧн.

Ёрдысь Л.С. Сивков

**ГИЖСЬӦГ**

Ме\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **(гижны гӧгӧрвоана)**

босьті 2024 во \_\_\_\_\_\_\_\_ тӧлысь \_\_\_ лунӧ \_\_\_час \_\_\_\_\_\_минутӧ апелляционнӧй тшупӧда ёрдлысь заседаниесӧ индӧм йылысь 2024 во \_\_\_\_\_\_\_\_ тӧлысь \_\_\_ лунся шуӧмлысь копиясӧ

**Тайӧ гижсьӧгсӧ колӧ бӧр сетны Коми Республикаса Медвылыс Ёрдӧ татшӧм инпас серти: Сыктывкар, Д. Каликова ул., 22 к., 5 каб. (****vs.komi@sudrf.ru****)**

2024 вося \_\_\_\_\_\_\_\_\_\_\_\_\_\_\_\_ «\_\_\_» лун \_\_\_\_\_\_\_\_\_\_\_\_\_\_\_\_\_\_\_

 кадпас кырымпас

Перевод выполнил переводчик:

\_\_\_\_\_\_\_\_\_\_\_/Габова Е.И. \_\_\_\_\_\_\_\_\_\_\_\_\_

 дата